**ДОГОВОР – ПРОЕКТ**

**За възлагане на обществена поръчка по реда на глава осем “а” от ЗОП с предмет:**

**„ДОСТАВКА НА УНИВЕРСАЛНИ ИНСТРУМЕНТИ”**

**за нуждите на „Столичен Автотранспорт” ЕАД**

Днес, ................... в гр. София, между:

**„СТОЛИЧЕН АВТОТРАНСПОРТ”** - ЕАД, със седалище и адрес на управление: гр. София, ул. „Житница” № 21, ЕИК 121683408, представлявано от Слав Монов - Изпълнителен директор, наричано по-нататък за краткост „ВЪЗЛОЖИТЕЛ”, от една страна

и

***...........................................................***, със седалище и адрес на управление: ........................., гр. ......................., ЕИК ....................,  представлявано от *...................................,* наричано по-долу за краткост „ИЗПЪЛНИТЕЛ”, от друга страна,

в изпълнение на Решение № - ....... по Протокол №............/......................2015 г. на СД „СТОЛИЧЕН АВТОТРАНСПОРТ” ЕАД, /Публична покана публикувана в АОП под № ................................/ и резултатите от разглеждането на офертите, на основание чл.101е при условие на чл.14, ал.4, т.2 от ЗОП, се сключи настоящия договор за следното:

### І. ПРЕДМЕТ НА ДОГОВОРА.

**Чл.1** (1). **Възложителят** на основание проведена процедура чрез публична покана и представена оферта възлага, а **Изпълнителят** приема и се задължава да извършва **Доставка на универсални инструменти,** съгласно техническата спецификация на Възложителя, за нуждите на „Столичен Автотранспорт” ЕАД, по конкретни писмени заявки на адрес, съгласно ал. 3.

(2). **Изпълнителят** се задължава да извършва доставка до „Столичен Автотранспорт” ЕАД, както следва: в срок до 5 работни дни след получаване на писмена заявка от **Възложителя**, като изпълнението на доставката е в работен ден от 9.00 до 16.00 часа. В случай, че срокът изтича в неработен ден, то доставката се изпълнява в първия работен ден, следващ неработния.

(3).Място на изпълнение на доставката е сградата на „Столичен Автотранспорт” ЕАД, ул. „Житница” № 21 - за Автобусно поделение „Земляне”, за Автобусно поделение - „Дружба” гара Искър, ул. „Капитан Любен Кондаков” № 7, за Автобусно поделение „Малашевци” - ул. „Резбарска” № 11.

### ІІ. СРОК.

**Чл.2** Настоящият договор се сключва за срок от 1 (една) година и влиза в сила от датата на регистрационния номер.

**IІІ. ЦЕНИ И НАЧИН НА ПЛАЩАНЕ**

**Чл.3** (1). Стойността на договора е до **20 000 лв.** без ДДС.

(2). Единичните доставни цени на отделните видове артикули са посочени в представеното ценово предложение от **Изпълнителя**,които стойности включват доставните цени на отделните артикули с включени в тях транспортни разходи до обектите на Възложителя (Приложение № 1).

(3). Плащането на заявените количества се извършва с платежно нареждане по банков път, по банкова сметка на **Изпълнителя**, в 30 - дневен срок от получаването за всяка конкретна доставка, след представяне на оригинална фактура, отговаряща на изискванията на Закона за счетоводството. Фактурите се издават на името на:   
поделение „Земляне” – гр. София, ул. „Житница” № 21, МОЛ – Александър Косерков, ИН 1216834080016; поделение „Малашевци” – гр. София, ул. „Резбарска” № 11, МОЛ – Кирил Георгиев, ИН 1216834080039; поделение „Дружба” гр. София, ул. „Кап. Любен Кондаков” № 7, МОЛ – Георги Зашев, ИН 1216834080024.

Номера на договора се посочва в издаваната от ИЗПЪЛНИТЕЛЯ фактура.

Банковата сметка на **Изпълнителя** е:

Банка ...........................................................

IBAN: ...........................................................

(4). ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в банковата си сметка в срок от 5 работни дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(5). Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл.4, ал. 7.

**ІV. ДОСТАВЯНЕ И ПРЕДАВАНЕ НА СТОКАТА. КАЧЕСТВО НА СТОКАТА**

**Чл.4** (1). **Изпълнителят** се задължава да доставя стоката – предмет на поръчката, до обекта на **Възложителя** – до всяко автобусно поделение.

(2). Приемането на доставените стоки се извършва в момента на разтоварването им на посочения в заявката адрес.

(3). Всяко предаване на отделна доставка се удостоверява с приемо-предавателен протокол, подписан в 2 (два) екземпляра от упълномощени от **Възложителя** и **Изпълнителя** лица.

(4). Рекламации по количествата на доставените артикули могат да се правят само в момента на подписване на приемо-предавателен протокол между страните.

(5). Възложителят си запазва правото при получаване на всяка партида да извършва оглед за външни видими дефекти и при констатиране на такива да отказва получаването.

(6). Рекламации относно качеството и скрити дефекти се правят в 5-дневен срок от откриването им, но не по-късно от 14 (четиринадесет) дни от датата на доставката.

(7). Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5** (1). **Възложителят се задължава**:

а) да заплаща на **Изпълнителя** по банковата му сметка стойността на доставките за всяка партида по цени, съгласно чл.3,ал. 2 на раздел III и срокове и начин на плащане, съгласно, съгласно чл.3, ал.3 на раздел ІIІ;

б) да приема от **Изпълнителя** доставените стоки, като удостовери това с подписване на приемо - предавателен протокол.

(2).**Възложителят има следните права**:

а) да иска от **Изпълнителя** да изпълнява доставките в срок и без отклонения;

б) да осъществява контрол по доставката, като прегледа към момента на доставката съответните артикули и материали с оглед тяхното съответствие с вида, и количеството по съответната заявка и при констатиране на несъответствие незабавно да отказва получаването;

в) да прави рекламации относно качеството и скрити дефекти се правят в 5-дневен срок от откриването им, но не по-късно от 14 (четиринадесет) дни от датата на доставката;

г) когато **Изпълнителят** се е отклонил от изискванията за доставката по р.І от настоящия договор, да откаже приемането на част или цялото количество, както и да откаже да заплати съответната цена, докато **Изпълнителят** не изпълни своите задължения съгласно договора;

д) да откаже получаването на съответното заявено количество материали, поради загуба на интерес в случай на забава на изпълнението с повече от 5 работни дни.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл.6** (1). **Изпълнителят има следните задължения**:

а) да изпълнява доставките по артикули, количество и технически спецификации (Приложение № 2 от настоящия договор), съгласно периодичните заявки и условията на настоящия договор на свой риск срещу съответната цена в оригинална опаковка с ненарушена цялост;

б) да осигури за своя сметка транспорта до местоизпълнението на доставките;

в) да уведомява предварително представителите на Възложителя при извършване на всяка доставка;

г) да издава при всяка доставка съответните документи (данъчни фактури) за извършване на плащанията;

д) при направена от **Възложителя** рекламация за качеството и количеството на доставените артикули, да заменя с качествени и/или допълва липсващото количество в срок от 24 (двадесет и четири) часа;

е) да не променя цените в ценовото предложение (Приложение № 1), за срока на действие на договора.

ж) да сключи договор/договори за подизпълнение с посочените в офертата му подизпълнители в срок от 5 работни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

(2). **Изпълнителят има следните права:**

а) да иска приемане на доставката чрез определено от **Възложителя** лице;

б) да подписва, приема и предава документи, във връзка с извършване на доставката;

в) при точно изпълнение на доставката да получава цената на доставените артикули в съответствие с настоящия договор.

### VIІ. ПРЕКРАТЯВАНЕ И РАЗВАЛЯНЕ НА ДОГОВОРА

### 

**Чл.7** (1).Настоящият договор се прекратява:

* 1. 1.1 с изтичане срока на договора и/или с достигане на предвидената в чл.3, ал.1 от раздел III стойност;

1.2. преди изтичане срока на договора:

1.2.3 по взаимно съгласие на страните, изразено писмено.

(2).Възложителят има право да развали настоящия договор след отправено седем дневно писмено предизвестие ако:

2.1 ако Изпълнителят не извърши в срок три доставки, заявени по договорения ред, а в случаите на забава с повече от 5 работни дни - на две доставки заявени по договорения ред;

2.2 ако Изпълнителят не изпълни задълженията за количество, цена или качество съгласно настоящия договор.

**VІІI. НЕУСТОЙКИ**

**Чл.8** (1). При неспазване на срока по чл.2 от настоящият договор, **Изпълнителят** дължи неустойка в размер на 0,1 % от стойността без ДДС на неизпълнената престация за всеки просрочен ден, но не повече от 10% от стойността на договора без ДДС.

(2). При разваляне на договора по чл.7, ал. 2 от настоящия договор, **Изпълнителят** дължи неустойка в размер на 5 % от стойността на договора без ДДС.

(3). При забавяне плащането от страна на **Възложителя,** същият дължи законната лихва.

(4).Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

(5).Неустойките, щетите и пропуснатите ползи по този договор се събират по реда на действащото законодателство.

(6). **Възложителят** запазва правото си при прекратяване на договора по вина на **Изпълнителя**, да търси обезщетение за претърпени вреди.

**IХ. ДРУГИ УСЛОВИЯ**

**Чл.9** (1). Всички съобщения и уведомления между страните по този договор ще бъдат в писмена форма за действителност, изпратени на посочените в ал. 2 от този раздел адреси, освен заявките от **Възложителя** до **Изпълнителя**, които ще бъдат изпращани съгласно условията на чл.1, ал.3 от раздел І от настоящия договор.

(2). За целите на този договор адресите на страните са:

на **Възложителя**: гр.София, Община „Красно село”, ул. „Житница” № 21.

на **Изпълнителя**: гр. ........................., ул. ........................................................

(3). Ако някоя от страните промени посочените адреси, без да уведоми другата страна, неполучените съобщения изпратени до обявения адрес ще се считат за редовно връчени.

(4). Нищожността на някоя клауза от договора не води до нищожност на друга клауза или на договора като цяло.

(5). Всяка от страните по този договор се задължава да не разпространява информация за другата страна, станала й известна при или по повод сключването и изпълнението на този договор.

Настоящият договор се подписва в 2 (два) еднообразни екземпляра – по един за **Възложителя** и **Изпълнителя**.

Приложение № 1: Ценово предложение на Изпълнителя.

№ 2: Техническа спецификация на Възложителя.

№ 3: Техническо предложение за изпълнение на поръчката .

**ВЪЗЛОЖИТЕЛ: ИЗПЪЛНИТЕЛ:**

**„Столичен Автотранспорт” ЕАД**

**...........................................**

**Слав Монов**